বুধবার রাত ১.৪০ মিনিট নাগাদ তারাতলার ৫ নম্বর গেট পোর্ট কোয়ার্টারে আগুন লাগে। আগুন লাগার সময় গভীর ঘুমে আচ্ছন্ন ছিলেন পরিবারের সদস্যরা। আগুনের আঁচ টের পেয়েই উঠে পড়েন তাঁরা।
 নিজস্ব প্রতিবেদন:  গভীর রাতে কলকাতা বন্দর এলাকার তারাতলায় অগ্নিকাণ্ড। আগুনে পুড়ে ছাই ৩০টির বেশি বাড়ি। আশ্রয় হারিয়ে খোলা আকাশের নিচে প্রায় ৪০টি পরিবার। বুধবার রাত ১.৪০ মিনিট নাগাদ তারাতলার ৫ নম্বর গেট পোর্ট কোয়ার্টারে আগুন লাগে। আগুন লাগার সময় গভীর ঘুমে ছিলেন বাসিন্দারা। আগুনের আঁচ টের পেয়েই উঠে পড়েন তাঁরা। নিরাপদ স্থানে সরিয়ে ফেলা হয় সবাইকে। ততক্ষণে স্থানীয়রাও বিষয়টি টের পেয়ে যান। স্থানীয়দের তত্পরতায় প্রাণহানি এড়ানো গিয়েছে। স্থানীয়দের অভিযোগ,  খবর দেওয়ার অনেক পর দমকল ঘটনাস্থলে পৌঁছেছে। ভোররাতে আগুন নিয়ন্ত্রণে আসে। বুধবার সকালে আশ্রয়হীনদের কাছে পৌঁছেছে সামান্য কিছু ত্রাণ।